CELEX: C2005/115/56
Language: fi
Date: 2005-05-14 00:00:00
Title: Asia T-110/05: Italian tasavallan 4.3.2005 Euroopan yhteisöjen komissiota vastaan nostama kanne

14.5.2005   
            
            
               FI
            
            
               Euroopan unionin virallinen lehti
            
            
               C 115/31
            
         Italian tasavallan 4.3.2005 Euroopan yhteisöjen komissiota vastaan nostama kanne
   (Asia T-110/05)
   (2005/C 115/56)
   Oikeudenkäyntikieli: italia
   Italian tasavalta on nostanut 4.3.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajana on valtionasiamies Giacomo Aiello.
   Kantaja vaatii, että ensimmäisen oikeusasteen tuomioistuin:
   
               1.
            
            
               kumoaa muna-alan poikkeuksellisista markkinatukitoimenpiteistä Italiassa 9 päivänä joulukuuta 2004 annetun komission asetuksen (EY) N:o 2102/2004 (1), koska siinä ei säädetä asetuksen (EY) N:o 2777/75 (2) 14 artiklassa tarkoitetuista poikkeustoimenpiteistä siipikarjanliha-alan markkinoiden tukemiseksi; kanoja on jouduttu teurastamaan sen vuoksi, että alueilla, joilla on ollut lintuinfluenssaa ja joille on säädetty liikkumisrajoituksia, niitä ei ole kyetty sijoittamaan
            
         
               2.
            
            
               velvoittaa komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Italian hallitus on riitauttanut muna-alan poikkeuksellisista markkinatukitoimenpiteistä Italiassa 9 päivänä joulukuuta 2004 annetun komission asetuksen (EY) N:o 2102/2004, koska siinä ei säädetä asetuksen (ETY) N:o 2777/75 14 artiklassa tarkoitetuista poikkeuksellisista toimenpiteistä siipikarjanliha-alan markkinoiden tukemiseksi; kanoja on jouduttu teurastamaan sen vuoksi, että alueilla, joilla on ollut lintuinfluenssaa ja joille on säädetty liikkumisrajoituksia, niitä ei ole kyetty sijoittamaan.
   Kanteensa tueksi Italian tasavalta on esittänyt seuraavat perustelut:
   
               1)
            
            
               EY 43 artiklan 2 kohdan 2 alakohdassa tarkoitettua yhteisön tuottajien syrjintäkiellon periaatetta on loukattu, koska Italian osalta on säädetty poikkeustoimenpiteistä markkinoiden tukemiseksi ainoastaan muna-alalla ja kieltäydytty säätämästä vastaavista toimenpiteistä siipikarjaliha-alan markkinoiden osalta, mikä syrjii Italian siipikarjan tuottajia suhteessa Alankomaiden tuottajiin.
            
         
               2)
            
            
               Komissio on syyllistynyt harkintavallan väärinkäyttöön ja ilmeiseen arviointivirheeseen kun se on kieltäytynyt toteuttamasta tukitoimenpiteitä tilanteessa, jossa kananpoikia on jouduttu teurastamaan sijoittamismahdollisuuksien puuttumisen vuoksi, ja ylittänyt sille siipikarjaliha-alaa koskevan perusasetuksen mukaan kuuluvan toimivallan. Se on arvioinut väärin Italian siipikarjamarkkinoilla vallitsevan tilanteen sekä ne tiedot, jotka sillä on ollut näiden markkinoiden tuotantorakenteesta.
            
         
               3)
            
            
               Komissio on rikkonut ja tulkinnut väärin asetuksen N:o 2777/75 14 artiklaa, koska se on perusteettomasti kieltäytynyt toteuttamasta poikkeuksellisia toimenpiteitä markkinoiden tukemiseksi tilanteessa, jossa kananpoikia on jouduttu teurastamaan sijoittamismahdollisuuksien puuttuessa.
            
         Tämän lisäksi kyseisten säännösten osalta on syyllistytty perusteluvelvollisuuden laiminlyöntiin.
   
      (1)  EYVL L 365, 10.12.2004, s. 10.
   
      (2)  EYVL L 282, 1.11.1975, s. 77.